**0016**

**Мінажат - монолог емес, бұл диалог**

Сіз, өзіңізді осылай мінажат ететін адам секілді екеніңізді байқадыңыз ба: «Құдайым, мен мынаны-мынаны қалаймын, тездетіп жасап бере аласың ба, асығыс едім?». Сіз Құдаймен тек қана осындай түрде сөйлесесіз бе?

Елестетіңізші: «Киімдерімді жуып, кешкі ас дайындап қой, және міндетті түрде бәрін уақытылы жаса!» - деп күйеуі үнемі осылай сөйлесетін некеде қанша уақыт өмір сүре алатын едіңіз? Әрине, бұндай неке ұзаққа созылмайды. Шынына келсек, бұл тіпті сөйлесуге де жатпайды. Байқадыңыз ба, некеде қарым-қатынас уақыты қысқара бастағанда, міндетті түрде соңы ажырасумен бітеді? Құдаймен қарым-қатынасыңыз осыған ұқсас. Сіз Онымен сөйлесуді тоқтатқан кезде, сіздің қарым-қатынасыңыз үзіліп кетуі мүмкін.

Сонымен, не туралы мінажат ету керек? Жауапты екі сөзбен беруге болады: «барлығы туралы». Бұл менің жауабым емес, бұл бізге жазған Елші Пауыл берген жауап. Ол: «Еш нәрсені уайымдамай, барлық жағдайда өтініштеріңді Құдайға сиынып тілекпен және шүкірлікпен білдіріңдер!» (Філіп. 4:6) – деді. Бұл өмірде Құдаймен бөлісе алмайтын ештеңе жоқ.

Ғарыш кеңістігіне бірінші болып барған адамдардың бірі Гордон Купер, әуе кеңістігінде қалай мінажат еткенін айтады. Құдайдың Оған осындай керемет мәртебе бергені үшін, сондай-ақ біздің әлеміміздің қандай ұлы екенінне тамсанып, Құдайға алғыс айтқан. Сіз де осылай, жер де жүріп-ақ, істей аласыз.

Ральф Байрон, қатерлі ісік хирургы, күні бойы қалай мінажат ететіні туралы былай айтады: «Мен ауруханаға жұмысқа бара жатқанда, қысқаша былай мінажат етемін: «Тәңірім, ауруханадағы жұмысымды дұрыс атқаруыма көмектесші. Сенің жақсы куәгерің болуыма көмектесші». Күні бойы да, бірнеше қысқа мінажаттарды айтамын: «Дұрыс сөздерді аузыма салшы. Алдағы операция кезінде мені басқаршы. Туындаған мәселелерді шешуде даналық сыйлашы. Маған қамқор болып жүргенің үшін рахмет.»

Мінажат – Құдайдан үнемі сұрау немесе бір нәрселерді талап ету емес, бұл - әңгімелесу. Ол қарым-қатынастың бар екенін көрсетеді!

Қорытындылай келе, сіздің Құдаймен қарым-қатынасыңыз жақын емес, бәлкім, ол мүлдем жоқ шығар. Бірақ, мен сізді жігерлендіргім келеді: бұл қарым-қатынасты түзетуге болады. Егер сіз Құдайға бет бұрып, жүрегіңізді Оған ашсаңыз, Құдаймен қарым-қатынасты бір сәтте орнатуға болады. Иса Мәсіх бізді Көктегі Әкемізбен байланыстыру үшін келді. Оған досыңыз және серігіңіз ретінде сенім артыңыз, сонда мінажат арқылы Онымен сөйлесуді үйренесіз.